**Zmluva o dielo č. ........................**

podľa § 536, § 566 a nasl. zákona č. 513/1991 Zb. Obchodný zákonník v znení neskorších predpisov a v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

číslo objednávateľa: číslo zhotoviteľa:

na vypracovanie prípravnej projektovej dokumentácie - architektonicko-historického výskumu na rekonštrukciu priestorov budovy Prvého slovenského literárneho gymnázia s cieľom rozšíriť účel využitia objektu ako nástroja na rozvoj cestovného ruchu v okresnom meste i v meste Revúca.:

„**Vypracovanie projektovej dokumentácie na rekonštrukciu priestorov budovy Prvého slovenského literárneho gymnázia v Revúcej“**

( ďalej iba „Zmluva“ )

uzatvorená medzi týmito zmluvnými stranami:

**Objednávateľ:**

Názov: ROZVOJOVÁ AGENTÚRA Banskobystrického samosprávneho kraja, n.o.

Právna forma: nezisková organizácia

so sídlom: Nám. SNP č.14585/1, Banská Bystrica 974 01

IČO: 51 744 422

DIČ: 2120807117

zapísaný: v registri neziskových organizácií vedenom Okresným úradom Banská Bystrica dňa 22.05.2018 pod registračným číslom OVVS/NO-7/2018

konajúca: JUDr. Gabriela Bieliková, štatutárny zástupca

(ďalej len **„objednávateľ“** na strane jednej)

Zhotoviteľ: [...]

Sídlo: [...]

Právna forma: [...]

Štatutárny orgán: [...]

Osoba oprávnená jednať [...]

v zmluvných veciach: [...]

Osoby oprávnené jednať [...]

v realizačných veciach: [...]

IČO: [...]

DIČ: [...]

IČ DPH : [...]

(ďalej iba **„zhotoviteľ“** v príslušnom gramatickom tvare a spolu s objednávateľom ďalej iba **„zmluvné strany“** v príslušnom gramatickom tvare)

**Úvodné ustanovenia**

Táto zmluva sa uzatvára postupom realizovaným v súlade s § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“), na zrealizovanie zákazky na vypracovanie projektovej dokumentácie pre „**Vypracovanie projektovej dokumentácie na rekonštrukciu priestorov budovy Prvého slovenského literárneho gymnázia v Revúcej**“. Objednávateľ na základe uplatnenia stanovených kritérií na vyhodnotenie ponúk, prijal zhotoviteľom predloženú ponuku (ďalej len „ponuka“) a vyhodnotil ju ako najvýhodnejšiu.

1. Zakladateľ Objednávateľa je výlučným vlastníkom Stavby a Objednávateľ je správcom Stavby.
2. Zhotoviteľ vyhlasuje, že je podnikateľom alebo obchodnou spoločnosťou s právnou subjektivitou, ktorej predmetom podnikania je činnosť v rozsahu požadovanom v predmetnom verejnom obstarávaní, teda spĺňa podmienku odbornej spôsobilosti po materiálnej, technickej, technologickej i personálnej stránke, na vykonanie Diela v zmysle na predmet Zmluvy sa vzťahujúcich platných všeobecne záväzných právnych predpisov a technických noriem Slovenskej republiky a Európskej únie, pozná podmienky zákona č. 315/2016 Z. z. o registri partnerov verejného sektora a o zmene a doplnení niektorých zákonov a je oprávnený túto Zmluvu uzavrieť a naplniť účel Zmluvy.
3. Zhotoviteľ berie na vedomie, že v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov, nakoľko nie je subjektom verejnej správy a zároveň, na základe tejto Zmluvy prijíma alebo bude prijímať finančné prostriedky uvedené v § 2 ods. 1 písm. a/ bod 1. tohto zákona, preto, ak spĺňa podmienky na zápis do registra partnerov verejného sektora ako účastník Zmluvy podľa § 2 ods. 1 písm. d/ tohto zákona a k času podpisu Zmluvy nezabezpečil svoj zápis do registra podľa tohto zákona, Objednávateľ ako účastník Zmluvy, ktorý poskytuje finančné prostriedky podľa § 2 ods. 1 písm. a/ prvého bodu tohto zákona nie je v omeškaní, ak z tohto dôvodu neplní, čo mu ukladá táto Zmluva, pričom Objednávateľ má tiež právo odstúpiť od tejto Zmluvy bez nároku Zhotoviteľa na plnenie titulom ceny Diela.
4. Zhotoviteľ je povinný pri plnení predmetu Zmluvy dodržiavať všetky platné všeobecne záväzné právne predpisy, podzákonné predpisy a technické normy Slovenskej republiky a Európskej únie vzťahujúce sa na verejné obstarávanie a na vykonanie Diela, a to najmä, nie však výlučne, predpisy a normy v platnom znení vymenované v Zmluve.
5. Zhotoviteľ berie na vedomie, že pri realizácii Diela prostredníctvom subdodávateľov (ďalej aj iba „subdodávka“) zodpovedá zhotoviteľ tak, ako keby Dielo, resp. jeho časť realizoval sám. Zhotoviteľ je povinný oznámiť objednávateľovi akékoľvek zmeny týkajúce sa subdodávok.
6. Zhotoviteľ vyhlasuje, že pred uzavretím Zmluvy dostatočne zvážil a s vynaložením odbornej starostlivosti a všetkého úsilia posúdil do úvahy prichádzajúce riziká spojené s realizáciou Diela, v Ponuke vzal do úvahy komplexný rozsah materiálov, prác, služieb, správnych poplatkov, iných výdavkov potrebných na dokončenie Diela ako celku a všetkých do úvahy prichádzajúcich nákladov na takéto materiály, práce a služby a tieto zahrnul do ceny Diela.

**I.**

**Predmet zmluvy**

1. Zhotoviteľ sa zaväzuje v dohodnutom čase, mieste a podľa ostatných podmienok Zmluvy, najmä **v rozsahu a obsahu špecifikovanom v článku II. Zmluvy**, na svoje náklady, na svoje nebezpečenstvo a podľa pokynov objednávateľa vykonať a objednávateľovi odovzdať Dielo vymedzené v článku II. Zmluvy.
2. Objednávateľ sa zaväzuje riadne a včas vykonané Dielo prevziať spôsobom dohodnutým v Zmluve a zaplatiť zaň Cenu dohodnutú v článku IV. Zmluvy.

**II.**

**DIELO**

**členenie a rozsah Diela, Všeobecné požiadavky na Dielo**

1. Dielom sa na účely Zmluvy rozumie zmluvné činnosti a vypracovanie:

**Prípravnej projektovej dokumentácie - architektonicko-historického výskumu na rekonštrukciu priestorov budovy Prvého slovenského literárneho gymnázia s cieľom rozšíriť účel využitia objektu akonástroja na rozvoj cestovného ruchu v okresnom meste i v meste Revúca.**

**Časť a) architektonicko historický výskum pamiatkového objektu č. UZPF 542/1**

Vizuálny a sondážny výskum - popis sond a nálezových situácií

Analýza krovnej konštrukcie

Archívny výskum

Inv. Súpis hodnotných prvkov a Návrh obnovy

Textové vyhodnotenie výskumu a dokumentácia podľa vyhlášky MK SR

Fotografická dokumentácia

Grafická dokumentácia

**Časť b)**

**Celkové zameranie objektov a plôch zapísaných na LV. Č.4655 KU Revúca vrátane pamiatkového objektu č.UZPF 542/1 a vyhotovenie dokumentácie skutočného stavu v mierke 1:100**

**Predpokladaná meraná pôdorysná plocha do 3000 m2.**

**Objekty a areál určené na zameranie spadajú do IV pásma náročnosti –** zahrňujúce objekty s nepravidelným členitým pôdprysom, podlahy v podlaží v rôznych úrovniach, stropy klenbové zložité, nerovnaká výška priestorovv podlaží, okenné a dverné otvory nepravidelných tvarov, fasáda s bohatými architektonickými detailami. Do tejto triedy sú zahrnuté aj objekty, ktoré sú národnými kultúrnymi pamiatkami.

**Objekty budú merané za prevádzky.**

**Rozsah zamerania:**

* Pôdorysy všetkých nadzemných a podzemných podlaží vrátane pôdorysu krovu
* Priečny a pozdĺžny rez
* Pohľady zo všetkých svetových strán a pohľad na strechu
* Situačný náčrt objektov charakterizujúci ich polohu v mieste
* Zameranie oplotenia a komunikačných trás v areáli
* Situačný náčrt drevín charakterizujúci ich polohu v mieste

**Výstupy:**

Tlačený dokument v mierke: 1:100.

Počet tlačených vyhotovení: 2

Prílohou bude zameranie v digitálnej forme, formáty pdf a dwg.

1. Zhotoviteľ je povinný kedykoľvek na žiadosť objednávateľa (verejného obstarávateľa) bezodkladne poskytnúť písomné vysvetlenie týkajúce sa technických otázok a záležitostí Diela (projektovej dokumentácie) ako súťažného podkladu vo verejnom obstarávaní vyhlásenom na realizáciu Stavby, ak takáto situácia v procese verejného obstarávania nastane.

**III.**

MIESTO, ČAS a SPÔSOB PLNENIA,

ODOVZDÁVACIE A PREBERACIE KONANIE

1. Zhotoviteľ sa zaväzuje, že riadne zhotovené ( vykonané ) Dielo v rozsahu podľa článku II. ods. 1 Zmluvy odovzdá objednávateľovi v sídle objednávateľa najneskôr:

* **do 90 kalendárnych dní** od nadobudnutia účinnosti zmluvy o dielo.

1. Zhotoviteľ je povinný odovzdať Dokumentáciu **v tlačenej forme (2 paré), elektronickej forme needitovateľnej (.pdf), elektronickej forme editovateľnej (.doc, .dwg, .dgn, .doc, .xls**), podľa článku II. ods 1 Zmluvy. Dokumentácia v elektronickej forme musí zodpovedať identickému členeniu ako dokumentácia v tlačenej forme.
2. Jedno paré dokumentácie architektonicko-historického výskumu bude po odovzdaní objednávateľovi odoslané na posúdenie odborno-metodickej komisii PÚ SR v Bratislave v termíne jej najbižšieho zasadnutia po odovzdaní (pravidelne zasadá raz mesačne).
3. Zhotovením ( Vykonaním ) Diela sa na účely Zmluvy rozumie včasné, bezchybné, vecne správne a úplné dokončenie Diela ( každej jeho jednotlivej časti členenej v zmysle čl. II. ods. 1 Zmluvy) podľa podmienok dohodnutých v Zmluve a jeho odovzdanie a protokolárne prevzatie objednávateľom. Zhotoviteľ nie je v omeškaní s odovzdaním diela v prípade výskytu neočakávaných zistení ohľadom vlastníckych práv, výskytu ťárch na pozemkoch a obmedzení v oblasti umožnenia prípravy dokumentácie pre prípravu realizácie stavby. Doba použiteľnosti diela pre účely schvaľovacieho procesu na príslušnom KPÚ sa predĺži o čas potrebný na posúdenie dokumentácie architektonicko-historického výskumu odborno-metodickou komisiou PÚ SR v Bratislave a doplnenie prípadných pripomienok zhotoviteľom (výskum je špecifická činnosť v rámci spoločensko-vedného odboru a jeho posudzovanie môže vždy priniesť špecifické vopred neodhadnuteľné požiadavky). Zhotoviteľ sa zároveň zaväzuje predložiť dokumentáciu, ktorá bude spĺňať všetky záväzné formálne a obsahové požiadavky príslušnej vyhlášky MK SR.
4. *Zhotoviteľ je povinný predložiť výstupy Diela (dokumentáciu a zmluvnú činnosť) na záverečné kontroly a schválenie objednávateľovi najneskôr do 5 kalendárnych dní predčasom odovzdania Diela dohodnutým* ***v článku III. ods. 1 Zmluvy****. Po vykonaní kontroly Diela pripraví zhotoviteľ Protokol o odovzdaní a prevzatí Diela. Povinnými obsahovými náležitosťami Protokolu sú:*

* *údaje o zhotoviteľovi a objednávateľovi*
* *názov zákazky, číslo Zmluvy*
* *popis dokumentácie a zmluvnej činnosti (konkrétneho Diela, ktoré je predmetom Protokolu)*
* *forma a počet vyhotovení dokumentácie*
* *cena za príslušné Dielo*
* *prehlásenie objednávateľa, či príslušné Dielo preberá alebo nepreberá*

*- objednávatel nie je kompetentný posúdiť prípadné chyby tej časti diela (arch.-hist. výskum), ktorá podľa pamiatkového zákona podlieha výhradne posúdeniu odborno-metodickej komisie PÚ SR v Bratislave*

1. *Pokiaľ bude dokumentácia vykazovať drobné chyby alebo nedorobky, ktoré nebránia jej riadnemu užívaniu, objednávateľ má právo rozhodnúť, či Dielo (príslušnú časť Diela) prevezme s drobnými chybami alebo nedorobkami alebo ho neprevezme. Ak Dielo prevezme v Protokole určí lehotu na odstránenie drobných chýb alebo nedorobkov. V prípade pripomienok odborno-metodickej komisie k dokumentácii architektonicko-historického výskumu sa zhotoviteľ zaväzuje ich neodkladne doplniť tak, aby dokumentácia mohla byť podkladom pre vydanie záväzného stanoviska príslušného KPÚ.*
2. Riadnym odovzdaním Diela tzn. okamihom podpisu oprávnenej osoby konajúcej za objednávateľa na protokole o odovzdaní a prevzatí Diela, prechádza na objednávateľa jednak vlastnícke právo k Dielu a jednak nebezpečenstvo vzniku škody na Diele. Za poškodenie, stratu alebo zničenie Diela alebo jeho časti zodpovedá zhotoviteľ až do času riadneho odovzdania Diela objednávateľovi.
3. Momentom prevzatia Diela Objednávateľom zhotoviteľ bezodplatne prevádza na Objednávateľa všetky práva viažuce sa k Dielu resp. poskytuje Objednávateľovi trvalú, výhradnú a neobmedzenú, bez osobitného súhlasu Zhotoviteľa prevoditeľnú licenciu (súhlas) na používanie Diela tak, že Objednávateľ je výlučne a neobmedzene oprávnený Dielo nerušene a neobmedzene aplikovať, užívať, požívať, šíriť, rozmnožovať, prepracovať, spracovať, adaptovať, ďalej vyvíjať, nakladať alebo disponovať s ním bez osobitného súhlasu Zhotoviteľa na účel vyplývajúci zo Zmluvy, prípadne v rovnakom rozsahu práva previesť či poskytnúť čiastočne alebo v celosti tretej strane a to aj vtedy, ak táto Zmluva zanikne alebo sa zruší pred úplným vykonaním Diela zhotoviteľom.
4. Zmluvné strany sa dohodli, že pre prípad porušenia čo i len jednej z týchto povinností zhotoviteľa:
   * vykonať Dielo ( každú príslušnú časť Diela ) riadne ( bez vád a nedorobkov ) alebo
   * riadne a včas odstrániť vady a nedorobky na Diele (na príslušnej časti Diela), ktoré môžu vyplynúť výhradne z prípadných pripomienok odborno-metodickej komisie PÚ SR v Bratislave a to za omeškanie s odstránením každej jednotlivej vady alebo nedorobku zvlášť, *alebo*
   * *včas odstrániť vady uplatnené objednávateľom v záručnej dobe, a to za omeškanie s odstránením každej reklamovanej vady zvlášť Navrhujem odstrániť s ohľadom na vyššie povedané*

je zhotoviteľ povinný zaplatiť objednávateľovi zmluvnú pokutu vo výške 0,05% z ceny Diela bez DPH uvedenej v ods. 1 článku IV. Zmluvy za každý začatý deň omeškania a za každé jednotlivé porušenie povinnosti zvlášť, splatnú v lehote do 3 pracovných dní odo dňa doručenia výzvy objednávateľa na zaplatenie zmluvnej pokuty spolu s faktúrou, na účet objednávateľa.

1. Zmluvné strany považujú výšku dohodnutých zmluvných pokút uvedených v ods. 10 tohto článku Zmluvy za primeranú vzhľadom na charakter a povahu zmluvnými pokutami zabezpečovaných povinností zhotoviteľa vyplývajúcich z tejto Zmluvy a cenu Diela.
2. Uplatnením alebo zaplatením zmluvnej pokuty nie je dotknuté právo objednávateľa na odstúpenie od zmluvy, zákonný úrok z omeškania a na náhradu vzniknutej škody. Zaplatenie zmluvnej pokuty zhotoviteľom nezbavuje zhotoviteľa splnenia povinnosti, ktorú povinnosť zmluvná pokuta zabezpečuje.

IV.

Cena a platobné podmienky

1. Cena za vykonanie a odovzdanie Diela je dohodnutá na základe cenovej ponuky zhotoviteľa predloženej vo verejnom obstarávaní, v ktorom bol zhotoviteľ identifikovaný ako úspešný uchádzač. Cena Diela sa považuje **za cenu maximálnu** a platnú počas celej doby trvania Zmluvy. Cena Diela je stanovená podľa zákona NR SR č.18/1996 Z. z. o cenách v znení neskorších predpisov, Vyhlášky MF SR č. 87/1996 Z. z., ktorou sa vykonáva zákon č. 18/1996 Z. z. o cenách v znení neskorších predpisov za celé Dielo vrátane nákladov na vyhotovenie Diela v tlačenej i elektronickej podobe, vrátane ceny za práce zhotoviteľa, ktoré budú spočívať v nepodstatnej zmene Diela na základe posúdenia dokumentácie architektonicko-historického výskumu odborno-metodickou komisiou Pamiatkový úrad SR v Bratislave a doplnení prípadných pripomienok zhotoviteľom. Za vyhotovenie diela zaplatí objednávateľ zhotoviteľovi zmluvou dojednanú cenu diela na jeho účet v banke uvedený v tejto zmluve v celkovej sume [...]**,- €** za architektonicko-historický pamiatkový výskum a zameranie terajšieho stavu (slovom [...] eur), v dvoch splátkach a to 40% z celkovej sumy pred začiatkom terénnej časti výskumu a zamerania - slovom [...] eur a 60% z celkovej sumy po odovzdaní záverečnej dokumentácie výskumu a zamerania - slovom [...] eur).

Cena Diela predstavuje celkom sumu:

Cena bez DPH [...] Eur

DPH 20 % [...] Eur

Cena s DPH [...] Eur

**(slovom:** [...] **Eur s DPH.**

1. **Podkladom pre úhradu ceny Diela bude faktúra** vystavená zhotoviteľom pred začiatkom terénnej časti výskumu a zamerania a po riadnom prevzatí Diela objednávateľom. Na účely záverečnej fakturácie sa za deň dodania Diela považuje deň podpísania Protokolu o odovzdaní a prevzatí Diela oprávnenou osobou objednávateľa (osobou oprávnenou rokovať vo veciach technických ). **Zhotoviteľovi bude uhradená cena iba v rozsahu za skutočne vykonané práce a odovzdané Dielo (skutočne vyhotovenú dokumentáciu).**
2. Fakturované bude: **dokumentácia** vrátane dokladovej časti, náklady za tlačenú aj elektronickú podobu **celkom.**
3. K zmene dohodnutej ceny môže dôjsť iba výnimočne, z dôvodov hodných osobitného zreteľa a nepredvídateľných v čase uzavretia Zmluvy, výlučne so súhlasom objednávateľa, formou písomného dodatku k Zmluve a len za podmienky, že uzatvorenie takéhoto dodatku nebude v rozpore so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.
4. Splatnosť jednotlivých faktúr je 14 dní od dňa doporučeného doručenia faktúry do podateľne objednávateľa.
5. Faktúra musí obsahovať všetky náležitosti daňového dokladu podľa zákona č. 222/2004 Z. z. o dani z pridanej hodnoty v znení neskorších predpisov a jej nevyhnutnou prílohou je objednávateľom podpísaný Protokol o odovzdaní a prevzatí Diela. V prípade, že faktúra nebude obsahovať všetky náležitosti v zmysle zákona č. 222/2004 Z. z. o dani z pridanej hodnoty v znení neskorších predpisov, alebo ak prílohu faktúry nebude tvoriť Protokol o odovzdaní a prevzatí Diela, objednávateľ je oprávnený vrátiť faktúru zhotoviteľovi na doplnenie v lehote do 10 /desať/ pracovných dní. Vrátením faktúry sa preruší splatnosť faktúry a nová 14-dňová lehota splatnosti začína plynúť od doručenia novej faktúry. Zhotoviteľ je povinný svoje práce vyúčtovať overiteľným spôsobom a v súlade s cenou z ponuky zhotoviteľa z verejného obstarávania.
6. Faktúra sa považuje za zaplatenú dňom pripísania úhrady na účet zhotoviteľa.
7. Zhotoviteľ je v prípade omeškania objednávateľa s úhradou faktúry, oprávnený účtovať objednávateľovi úroky omeškania vo výške uvedenej v § 369 ods. 2 Obchodného zákonníka.
8. Zmluvné strany sa dohodli, že v prípade porušenia povinnosti zhotoviteľa odovzdať Dielo ( aj len jeho časť ) včas má objednávateľ právo na zmluvnú pokutu dohodnutú vo výške 0,05% (obvyklá cena) z ceny Diela bez DPH uvedenej v ods. 1 tohto článku Zmluvy za každý aj začatý deň omeškania, v lehote do 3 pracovných dní odo dňa doručenia výzvy objednávateľa na zaplatenie zmluvnej pokuty spolu s faktúrou, na účet objednávateľa.
9. Po prevzatí diela objednávateľom vzniká zhotoviteľovi právo faktúrovať objednávateľovi zvyšok dohodnutej ceny diela v jednej splátke.
10. Ak bude v omeškaní objednávateľ so zaplatením faktúry po lehote jej splatnosti, zaplatí zhotoviteľovi úroky z omeškania vo výške 0,05 % z ceny diela za každý deň omeškania, až do dňa zaplatenia faktúry.
11. Zmluvné strany prehlasujú, že považujú dohodnutú výšku zmluvnej pokuty za primeranú vzhľadom na charakter a povahu zmluvnou pokutou zabezpečovanej povinnosti zhotoviteľa a cenu Diela.
12. Uplatnením alebo zaplatením zmluvnej pokuty nie je dotknuté právo objednávateľa na odstúpenie od zmluvy, úrok z omeškania a na náhradu vzniknutej škody. Zaplatenie zmluvnej pokuty zhotoviteľom nezbavuje zhotoviteľa povinnosti odovzdať Dielo alebo jeho časť.

**V.**

**Podklady, údaje a spolupôsobenie objednávateľa**

1. Objednávateľ sa zaväzuje, že počas spracúvania predmetu zmluvy poskytne zhotoviteľovi na jeho písomnú žiadosť v nevyhnutnom rozsahu potrebné spolupôsobenie, spočívajúce v odovzdaní najmä podkladov, vyjadrení, stanovísk, ktorých potreba odovzdania vznikne v priebehu plnenia tejto zmluvy.
2. Povinnosťou objednávateľa je zabezpečiť odvoz stavebného odpadu vytvoreného počas sondážneho prieskumu zhotoviteľom.
3. Povinnosťou objednávateľa je v prípade nálezu cenných historických omietkových vrstiev, kamenných článkov, alebo iných pamiatkovo hodnotných prvkov zabezpečiť ich ochranu pred poškodením alebo zničením.
4. Povinnosťou objednávateľa je zhotoviteľovi umožniť také podmienky pre sondážne a dokumentačné práce, aby nedošlo k ich narúšaniu stavebnou alebo inou prevádzkovou činnosťou.
5. Povinnosťou objednávateľa je zhotoviteľovi počas sondáže v prípade potreby poskytnúť hliníkový rebrík 4-6 m dĺžky
6. Deštrukcie na murivách a omietkových vrstvách spôsobené zhotoviteľom v súvislosti so sondážou nemožno považovať za škody a objednávateľ si nebude nárokovať ich prinavrátenie do stavu pred sondážou.
7. Zhotoviteľ je povinný pri zhotovovaní Diela postupovať s odbornou starostlivosťou, spolupracovať s objednávateľom, s dotknutými orgánmi štátnej správy a orgánmi samosprávy, s ostatnými dotknutými subjektmi, ktoré ustanoví príslušný pamiatkový úrad alebo právne predpisy a ich požiadavky resp. pripomienky zapracovať do Diela.
8. Zhotoviteľ je povinný pri informovaní médií o podporenom projekte a pri propagácii projektu uviesť, že bol realizovaný s finančnou podporou Úradu podpredsedu vlády SR pre investície a informatizáciu a to uvedením následného textu: „Realizované s finančnou podporou Úradu podpredsedu vlády SR pre investície a informatizáciu – program Podpora najmenej rozvinutých okresov“ a loga Úradu podpredsedu vlády SR pre investície a informatizáciu. Rovnakým spôsobom označí zhotoviteľ i dokumenty, ktoré sú výstupom z projektu.

VI.

Zodpovednosť zhotoviteľa

1. Zhotoviteľ je povinný postupovať pri zhotovovaní Diela a jeho jednotlivých častí s odbornou starostlivosťou, za striktného dodržiavania všetkých pre realizáciu Diela do úvahy prichádzajúcich všeobecne záväzných právnych predpisov SR a EÚ, iných podzákonných predpisov, normatívnych správnych aktov, individuálnych správnych aktov, technických noriem záväzných v SR, podmienok dohodnutých v Zmluve a Prílohe č. 1 k Zmluve, požiadaviek a pokynov objednávateľa.
2. Zhotovitel’ zodpovedá za to, že Dielo (každá jeho časť) je zhotovené v najvyššej kvalite podľa požiadaviek ods. 1 čl. VI. Zmluvy a že počas plynutia záručnej doby bude mať okrem súladu s požiadavkami ods. 1 čl. VI. Zmluvy aj vlastnosti podľa ods. 5 článku VI. Zmluvy.
3. Zhotoviteľ zodpovedá za vady, ktoré má Dielo alebo ktorákoľvek jeho časť v čase jeho riadneho odovzdania a prevzatia objednávateľom a za vady, ktoré sa vyskytnú v záručnej dobe.
4. Objednávateľ je oprávnený neprevziať Dielo alebo jeho časť, ktoré nie je vykonané riadne a odovzdané včas podľa podmienok určených v Zmluve. V takom prípade objednávateľ nie je v omeškaní s povinnosťou prevziať Dielo.
5. Zmluvné strany sa dohodli, že ak zhotoviteľ nedoplní alebo neprepracuje Dielo alebo jeho časť ( neodstráni vady a nedorobky ) vôbec alebo v lehote najneskôr do 10 kalendárnych dní odo dňa doručenia výzvy objednávateľa zhotoviteľovi, zhotoviteľ zaplatí objednávateľovi jednorazovú zmluvnú pokutu vo výške 10 % z ceny Diela bez DPH uvedenej v ods. 1 článku IV. Zmluvy, splatnú v lehote do 3 pracovných dní odo dňa doručenia výzvy objednávateľa na zaplatenie zmluvnej pokuty spolu s faktúrou.
6. Zmluvné strany prehlasujú, že považujú dohodnutú výšku zmluvnej pokuty za primeranú vzhľadom na charakter a povahu zmluvnou pokutou zabezpečovanej povinnosti zhotoviteľa a cenu Diela.
7. Zhotovitel’ nezodpovedá za vady, ktoré boli spôsobené použitím podkladov prevzatých od objednávateľa a:

a/ ak zhotovitel’ ani pri vynaložení všetkej odbornej starostlivosti a úsilia nemohol zistiť ich nevhodnosť alebo

b/ ak na ich nevhodnosť preukázateľne písomne upozornil objednávateľa a objednávateľ na ich použití napriek tomu trval.

1. Ostatné nároky zo zodpovednosti zhotoviteľa za akosť, množstvo a kvalitu Diela sa uplatnia v zmysle platných ustanovení o náhrade škody podľa Obchodného zákonníka, ak nie je dohodnuté inak.
2. Uplatnením nárokov z vád Diela nie sú dotknuté nároky objednávateľa na náhradu škody alebo na odstúpenie od Zmluvy.

**VII.**

**Ostatné zmluvné dojednania**

1. Zmluvné strany sa zaväzujú, že pristúpia na zmenu záväz­ku v prípadoch, kedy sa po uzavretí zmluvy zmenia východiskové podklady, rozhodujúce pre uzatvorenie zmluvy, alebo vzniknú nové požiadavky objednávateľa. K tejto zmene dôjde len na základe predchádzajúceho písomného dodatku k zmluve, pokiaľ jeho uzatvorenie nebude v rozpore so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.
2. Všetky oznámenia, výzvy a iná korešpondencia podľa tejto zmluvy budú medzi zmluvnými stranami doručené v písomnej forme osobne, mailom alebo listami doručenými doporučenou zásielkou na adresu uvedenú v záhlaví tejto zmluvy. Odosielateľ akejkoľvek písomnej správy môže požadovať písomné potvrdenie príjemcu.

**VIII.**

**Odstúpenie od zmluvy**

1. Odstúpením od zmluvy zanikajú všetky práva a povinnosti strán zo zmluvy okrem práv na náhradu spôsobenej škody a ušlého zisku, práv na dovtedy uplatnené resp. zákonné sankcie, práv a povinností vyplývajúcich z ustanovení tejto zmluvy a všeobecne záväzných právnych predpisov o poskytovaní záruky a zodpovednosti za vady za časť diela, ktorá bola do odstúpenia zrealizovaná, a iných práv a povinností, ktoré podľa dohody strán alebo podľa ich povahy majú trvať aj po zániku zmluvy odstúpením.
2. Zmluvné strany sú oprávnené odstúpiť od tejto zmluvy z dôvodov a spôsobom uvedeným v zákone.
3. Za podstatné porušenie zmluvy (zmluvnej povinnosti) na strane objednávateľa sa považuje omeškanie objednávateľa s úhradou faktúry riadne vystavenej a doručenej objednávateľovi o viac ako 15 dní.
4. Pri podstatnom porušení zmluvy môžu zmluvné strany odstúpiť od zmluvy do 15 dní odo dňa, kedy sa o porušení zmluvy dozvedeli. Inak môžu odstúpiť od zmluvy z toho istého dôvodu iba ako pri nepodstatnom porušení zmluvy.
5. Zmluvné strany sa dohodli, že v prípade, ak objednávateľ odstúpi od tejto zmluvy z dôvodov podľa ods. 3 tohto článku ešte pred odovzdaním Diela, nemá zhotoviteľ nárok na poskytnutie plnenia ani sčasti a ani na úhradu nákladov, ktoré mu vznikli v súvislosti s už vykonanou časťou Diela.
6. V prípade odstúpenia od zmluvy z dôvodu porušenia povinnosti zhotoviteľa má objednávateľ nárok na náhradu škody spôsobenú najmä omeškaním realizácie diela oproti termínu ukončenia realizácie diela uvedeného v tejto zmluve.
7. Odstúpením od zmluvy zmluva zaniká, a to v momente keď prejav vôle oprávnenej zmluvnej strany odstúpiť od zmluvy je doručený druhej zmluvnej strane; po tejto dobe nemožno účinky odstúpenia od zmluvy odvolať alebo meniť bez súhlasu druhej strany.

**IX.**

**Využitie subdodávateľov**

1. Zhotoviteľ predkladá v Prílohe č. 2 tejto Zmluvy zoznam všetkých svojich subdodávateľov s uvedením jeho identifikačných údajov, predmetu subdodávky a údajov o osobe oprávnenej konať za každého subdodávateľa v rozsahu meno a priezvisko, adresa pobytu, dátum narodenia. Zhotoviteľ ku každému subdodávateľovi zároveň predkladá dôkaz o oprávnení na príslušné plnenie predmetu zákazky podľa § 32 ods. 1 písm. e) ZVO. Až do splnenia všetkých záväzkov vyplývajúcich z tejto Zmluvy je zhotoviteľ povinný oznámiť Objednávateľovi akúkoľvek zmenu údajov o subdodávateľovi.
2. Zhotoviteľ je oprávnený kedykoľvek počas trvania tejto Zmluvy vymeniť ktoréhokoľvek subdodávateľa, a to za predpokladu, že nový subdodávateľ disponuje oprávnením na príslušné plnenie zmluvy podľa § 32 ods. 1 písm. e) ZVO. Najneskôr 7 dní pred prijatím subdodávky od nového subdodávateľa, alebo od uzavretia zmluvné vzťahu s novým subdodávateľom (podľa toho, ktorá udalosť nastane skôr), je zhotoviteľ povinný oznámiť objednávateľovi (identifikačné) údaje o novom subdodávateľovi a o osobe oprávnenej konať za nového subdodávateľa v rozsahu meno a priezvisko, adresa pobytu, dátum narodenia a zároveň predložiť zhotoviteľovi doklad preukazujúci, že nový subdodávateľ spĺňa podmienku účasti osobného postavenia podľa § 32 ods. 1 písm. e) ZVO pre daný predmet subdodávky. Až do splnenia všetkých záväzkov vyplývajúcich z tejto Zmluvy je zhotoviteľ povinný oznámiť objednávateľovi akúkoľvek zmenu údajov o novom subdodávateľovi.
3. Povinnosti uvedené v bodoch 1 a 2 tohto článku Zmluvy nie je zhotoviteľ povinný plniť v prípade subdodávateľov, ktorí mu dodávajú tovary.
4. Zmluvné strany sa dohodli za účelom zabezpečenia všetkých povinností zhotoviteľa podľa tohto článku Zmluvy na zmluvnej pokute tak, že v prípade porušenia ktorejkoľvek z povinností týkajúcej sa subdodávateľov alebo ich zmeny zo strany zhotoviteľa má objednávateľ okrem práva odstúpiť od Zmluvy aj nárok na zmluvnú pokutu vo výške 5% z ceny Diela bez DPH, za každé porušenie ktorejkoľvek z vyššie uvedených povinností tohto článku Zmluvy zhotoviteľom , a to aj opakovane.
5. Zmluvné strany prehlasujú, že považujú dohodnutú výšku zmluvnej pokuty za primeranú vzhľadom na charakter a povahu zmluvnou pokutou zabezpečovaných povinností zhotoviteľa a cenu Diela.
6. Uplatnením alebo zaplatením zmluvnej pokuty nie je dotknuté právo objednávateľa na odstúpenie od zmluvy, úrok z omeškania a na náhradu vzniknutej škody. Zaplatenie zmluvnej pokuty zhotoviteľom nezbavuje zhotoviteľa povinností podľa tohto článku Zmluvy.

**X.**

**Záverečné ustanovenia**

1. Pri riešení otázok výslovne neupravených touto Zmluvou sa zmluvné strany budú riadiť príslušnými ustanoveniami zákona č. 513/1991 Zb. Obchodného zákonníka v znení neskorších predpisov a ustanoveniami ostatných všeobecne záväzných právnych predpisov platných na území Slovenskej republiky.
2. Túto zmluvu možno meniť a dopĺňať len očíslovanými písomnými dodatkami podpísanými oprávnenými zástupcami zmluvných strán.
3. Táto zmluva je vyhotovená v štyroch rovnopisoch, pre objednávateľa v dvoch vyhotoveniach (rovnopisoch), pre zhotoviteľa v dvoch vyhotoveniach (rovnopisoch).
4. Zmluvu je možné zrušiť písomnou dohodou zmluvných strán alebo odstúpením od zmluvy.
5. Zmluvné strany prehlasujú, že budú spolupracovať tak, aby bol predmet zmluvy splnený v najlepšej možnej miere. Za týmto účelom sa budú zmluvné strany bez omeškania vzájomne informovať o všetkých okolnostiach, ktoré by bránili riadnemu splneniu predmetu zmluvy.
6. Zmluvné strany prehlasujú, že túto Zmluvu uzavreli slobodne a vážne, neuzavreli ju v tiesni ani za nápadne nevýhodných podmienok, pozorne si ju prečítali, porozumeli jej a nemajú proti jej forme a obsahu žiadne námietky, ani návrhy na doplnenie, čo zástupcovia zmluvných strán plne spôsobilí na právne úkony potvrdzujú vlastnoručnými podpismi.
7. Každá zo zmluvných strán sa týmto výslovne zaväzuje, že neprevedie nijaké práva a povinnosti (záväzky) vyplývajúce zo tejto Zmluvy, resp. jej časti na iný subjekt bez predchádzajúceho písomného súhlasu druhej zmluvnej strany. V prípade porušenia tejto povinnosti jednou zo zmluvných strán bude zmluva o prevode (postúpení) zmluvných záväzkov neplatná a zároveň druhá zmluvná strana bude oprávnená od tejto zmluvy odstúpiť a to s účinnosťou odstúpenia ku dňu, keď bolo písomné oznámenie o odstúpení od tejto zmluvy doručené druhej zmluvnej strane.
8. Zmluvné strany sa dohodli, že táto zmluva je platná jej podpisom obidvoma zmluvnými stranami a povinnosti z nej vyplývajúce pre jej účastníkov nastanú až po schválení zákazky zo strany poskytovateľa regionálneho príspevku (odkladacia podmienka) Úradu podpredsedu vlády Slovenskej republiky pre investície a informatizáciu. V prípade, ak predmetný regionálny príspevok Kupujúcemu nebude pridelený z akýchkoľvek dôvodov, táto Kúpna zmluva stráca platnosť a nenadobúda účinnosť a zmluvné strany nie sú jej obsahom viazané a nemajú právo voči sebe účtovať žiadne majetkové ani iné sankcie.
9. Táto zmluva podlieha povinnému zverejneniu v zmysle ust. § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov a ust. § 47a zákona č. 40/1964 Zb. Občiansky zákonník v znení neskorších predpisov, a to po schválení zákazky zo strany poskytovateľa regionálneho príspevku Úradu podpredsedu vlády Slovenskej republiky pre investície a informatizáciu.
10. Akékoľvek ustanovenie tejto Zmluvy, ktoré je alebo sa stane neplatným, nezákonným, neúčinným alebo nevynútiteľným podľa platného práva, nemá a ani v budúcnosti to nebude mať za následok neplatnosť, neúčinnosť alebo nevynútiteľnosť ostatných ustanovení Zmluvy. Zmluvné strany sú povinné v dobrej viere, rešpektujúc zásady poctivého obchodného styku rokovať tak, aby bolo neplatné, neúčinné alebo nevynútiteľné ustanovenie Zmluvy písomne nahradené iným ustanovením, ktorého vecný obsah bude zhodný alebo čo možno najviac podobný ustanoveniu, ktoré je nahradzované, pričom účel a zmysel Zmluvy musí byť zachovaný. Do doby, pokiaľ takáto Dohoda nebude uzavretá, rovnako v prípade, ak k nej vôbec nedôjde, použijú sa na nahradenie neplatného, neúčinného alebo nevynútiteľného ustanovenia iné ustanovenia Zmluvy a ak také ustanovenia nie sú, použijú sa ustanovenia slovenských právnych predpisov a inštitútov, ktoré sú upravené slovenským právnym poriadkom, pričom sa použijú také ustanovenia, ktoré zodpovedajú kritériám predchádzajúcej vety.
11. Zmluvné strany vyhlasujú, že sú si vedomé všetkých následkov vyplývajúcich z tejto Zmluvy, že ich zmluvná voľnosť nie je ničím obmedzená a že im nie sú známe okolnosti, ktoré by im bránili platne uzavrieť túto Zmluvu. V prípade, že taká okolnosť existuje zodpovedajú za škodu, ktorá vznikne druhej zmluvnej strane na základe tohto vyhlásenia.
12. V prípade, ak bude podľa tejto Zmluvy potrebné doručovať inej zmluvnej strane akúkoľvek písomnosť, doručuje sa táto písomnosť na adresu zmluvnej strany uvedenú v záhlaví tejto zmluvy, dokiaľ nie je zmena adresy písomne oznámená zmluvnej strane, ktorá písomnosť doručuje, ak nie je dohodnuté inak. V prípade, ak sa písomnosť aj pri dodržaní týchto podmienok vráti nedoručená, zmluvné strany si dohodli, že účinky doručenia nastávajú tretím dňom po vrátení zásielky zmluvnej strane, ktorá zásielku doručuje.
13. Prílohami tejto Zmluvy sú:

Príloha č. 1 Ponuka zhotoviteľa predložená vo verejnom obstarávaní

Príloha č. 2 Zoznam subdodávateľov/čestné vyhlásenie zhotoviteľa, že na predmet zmluvy nebudú využitý subdodávatelia

Príloha č. 3 Zoznam kľúčových osôb zodpovedných za realizáciu predmetu Zmluvy a doklady preukazujúce splnenie kvalifikačných predpokladov

**Obsah príloh je neoddeliteľnou súčasťou obsahu záväzkového vzťahu založeného touto Zmluvou.**

**Za objednávateľa: Za zhotoviteľa:**

V Banskej Bystrici dňa:........................... V .................................. dňa: ....................

............................................. ..............................................

Objednávateľ Zhotoviteľ